《池口昭明太子钓矶蜀僧住山相邀访古和壁间韵》
宋代·程公许

系船池口汎滥游，老禅邀我半日留。岸莎堤柳度窈窕，初暑忽送风雨秋。

萧郎钓台三间屋，万顷烟波媚幽独。长令千载好事人，贪为淮山流远目。

芊芊蔓草迷长竿，台城直作平野宽。那知万古文选理，不尽词源八节滩。

英魂远逝招不得，谪仙小杜底处觅。插天崷崒九芙蓉，试与凭高閒物色。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。